Referat

Ordinær Generalforsamling 2020

**Tid/sted:** Lørdag den 18. juli 2020, kl. 11:00 i Pergolaen.

Formand Bent Christiansen bød velkommen til årets Ordinære Generalforsamling.

**Dagsordenens pkt. 1. (Valg af dirigent).**

Bestyrelsen forslog Flemming (have 39), der blev valgt uden modkandidat.

Dirigenten takkede for valget og konstaterede, at Generalforsamlingen i henhold til § 4.02. i foreningens love var lov­ligt indvarslet.

**Dagsordenens pkt. 2. (Valg af stemmetællere).**

Dirigenten anmodede frivillige til at melde sig som stemmetæl­lere. Alice (have 42) og Line (have 40) stillede sig til rådighed og blev valgt.

**Dagsordenens pkt. 3. (Beretning).**

Formanden fremlagde beretningen og startede med at byde de fire nye haveejere velkommen i foreningen.

Flere spurgte hvad nyt der var omkring kloak-projektet. Formanden oplyste at han ville komme tilbage til sagen senere på mødet.

Beretningen blev godkendt uden yderligere bemærkninger.

**Dagsordenens pkt. 4**

1. **Regnskab 2019**

De seneste år var der store udsving i vandforbruget. Det viste sig at måleren var defekt. Den er nu udskiftet, så nu skulle der ikke blive flere problemer.

1. **Budget 2020**

Kassereren gennemgik flere poster og nævnte bl.a. udfordringen med kloak-projektet.

Kassereren oplyste at der desværre var en trykfejl i budgettet, der dog ikke ændrede på udregningerne. ”Indtægter for haveejere skal ændres til 247.000 kr.

Så er der balance!

Alice (have 42) spurgte om man ikke kunne søge fonde til økonomisk hjælp til projektet. Formanden lovede at undersøge mulighederne.

**Dagsordenens pkt. 5. (Indkomne forslag).**

1. **Bestyrelsens forslag 1. (ændring til love)**

**§ 4, punkt 9.**

**Ændring som blev vedtaget:**

Til vedtagelse af ændring af love, ordensreglement og optagelse af kollektive lån, til brug for store anlægsudgifter, så som kloak, kræves mindst 2/3 af de afgivne stemmer. Alle andre vedtagelser på den ordinære generalforsamling, sker ved almindelig stemmeflertal.

*(Ændringen er en formalitet i forbindelse med kloak-projektet.*

**Bestyrelsens forslag 2. (ændring af love)**

**§ 7, punkt 3.**

**Ændring som blev vedtaget:**

Det årlige andelsbidrag til dækning af foreningens fællesudgifter, (afdrag, ren­ter, skatter, m.v.) beta­les forud, fordelt over 12 måneder. Forfaldsdag den 1. i hver måned. Sidste rettidige indbetaling er den 15. i samme måned. For ind­betaling efter den 15., skal der betales et gebyr på kr. 100,00 pr. mdr.

Kassereren bemærkede at det blot handler om at man ikke bruger girokort mere.

**Bestyrelsens forslag 3. (ændring af love)**

**§ 8, punkt 1.**

**Ændring som blev vedtaget:**

Kommer en andelshaver i restance med indbetalingen af andelsbidraget i 3 på hinanden følgende måneder, indkaldes vedkommende til møde med bestyrelsen, hvor en afgørelse træffes. Dette gælder ligeledes, ved restance på evt. lån som er optaget kollektivt.

Ved medlemmers evt. optagelse af kollektive lån, må andelshaver ikke være i restance.

*(Ændringen er en formalitet i forbindelse med kloak-projektet.)*

1. **Bestyrelsens forslag (ændring til ordensregler)**

**§ 1, nyt punkt 3.**

**Forslag:**

Fodring af havens vilde fugle og øvrige dyr er forbudt hele året.

Der blev bedt om hemmelig afstemning med de udleverede stemmesedler.

Forslaget blev forkastet, da der ikke kunne opnås 2/3 flertal for forslaget.

**Dagsordenens pkt. 6. (Valg ifølge lovene).**

På valg er:

1. **Kasserer (for 2 år)**

Susanne (have 26) var villig til genvalg og blev valgt uden modkandidat.

1. **Bestyrelsesrepræsentant (for 2 år).**

Jesper (have 20) var villig til genvalg og blev valgt uden modkandidat

1. **Bestyrelsesrepræsentant (for 2 år).**

Jonas (have 3) var villig til genvalg og blev valgt uden modkandidat

1. **Bestyrelsessuppleant (for 2 år).**

Susanne (have 38) var villig til genvalg og blev valgt uden modkandidat

1. **1 revisor (for 2 år)**

Marianne (have 33) var villig til genvalg og blev valgt uden modkandidat

1. **Vurderingsformand (2 år).**

Der skulle findes en ny vurderingsformand. Simon (have 5) meldte sig.

Da ingen andre stillede op blev Simon valgt.

1. **Vurderingsrepræsentant (2 år).**

Alice (have 42) var villig til genvalg og blev valgt uden modkandidat.

**h. Vurderingssuppleant (1 år)**

Posten var ledig og Lasse meldte sig. Da ingen andre stillede op blev Lasse valgt, foreløbig for 1. år.

**i. Vurderingsrepræsentant (1 år)**

Idet Simon lige var blevet valgt til vurderingsformand var denne post nu ledig.

Frida meldte sig. Da ingen andre stillede op var Frida valgt, foreløbig for 1 år.

**Bestyrelsen er herefter sammensat således:**

Bent Christiansen (have 56) Formand

Susanne Krogsdahl (have 26) Kasserer

Henrik Jonassen (have 3) Bestyrelsesrepræsentant

Jesper Bøgvad (have 20) Bestyrelsesrepræsentant

Anne Grods (have 37) Bestyrelsesrepræsentant

Susanne Paltorp (have 38) Bestyrelsessuppleant

Flemming Nielsen (have 39) Bestyrelsessuppleant

**Foreningens revision er herefter sammensat således:**

Susanne Paltorp (have 38) Revisor

Marianne Pedersen (have 33) Revisor

Ditte Wegener (have 2) Revisorsuppleant

**Foreningens Vurderingsudvalg er herefter sammensat således:**

Simon Alexander Nielsen (have 5) Vurderingsformand

Alice Nielsen (have 42) Vurderingsrepræsentant

Frida Mie Klarlund (have 43) Vurderingsrepræsentant

Lasse Lauridsen (have 7) Vurderingssuppleant

**Dagsordenens pkt. 7. (Eventuelt).**

**Flemming (have 39) p-pladsen + der køres for stærkt.**

Flemming oplyste at der ofte blev parkeret biler så tæt på hans havelåge at det er svært at komme ind og ud af haven. Flemming beder om at der bliver parkeret mindst 1 meter fra havelågen.

Flemming fortsatte med at bemærke, som han også tidligere har gjort, at der bliver kørt alt for stærkt ind og ud af parkeringspladsen!

Der var nu flere der nævnte at der kunne laves vejbump, eller et hul for at få bilerne ned i fart. Formanden foreslog at kigge på det ved årets sidste fællesarbejde.

**Formanden (have 56) Aktivitetsudvalg**

Formanden opfordrede til at frivillige skulle melde sig og lave et aktivitetsudvalg. F.eks. en 3-4 personer. Flemming (have 39) foreslog at man kunne mødes f.eks. hver anden fredag til grill-hygge.

**Anne (have 37) lokalplan, bestyrelsen.**

Der er nu taget skridt til at det byggeri der står i haverne i dag, skal registreres. Alle haveejere får nu nogle skemaer som skal udfyldes meget nøje. Alle skal måle haven op, og også lave en mål fast tegning på f.eks. kvadreret papir over al byggeri på grunden. F.eks. en kvadrat = ½ meter. Husk at angive præcis afstand mellem hovedhus og skur mm. og - vigtigt: Også præcis afstand til skel. Her kan måles til midten af hækken.

Følg instruktionerne på skemaerne.

Husk at skemaerne skal være færdige ved udgangen af august!

**Når skemaerne er gennemgået hos kommunen bliver de registreret i BBR registret.**

**Det er derfor vigtigt at vide at kommunen tager afsæt i det billede af din have og din tegning, der bliver vedlagt skemaerne, og at al fremtidigt byggeri fremadrettet kræver byggetilladelse!**

**Kloak-projektet**

Der er lavet et spørgeskema fra bestyrelsen, hvor vi spørger om sandsynligheden for om haveejeren vil betale hele kloak-bidraget kontant, eller vil være med i det fælles-lån som bestyrelsen vil tegne. Spørgeskemaet er kun vejledende, og er uden binding.

Fin (have 2) spurgte om man hæfter solidarisk ved lån. Formanden svarede, at det gør man i et foreningslån.

**Anders Clausen,** der netop var mødt op for at svare på spørgsmål omkring kloak-projektet, svarede at der ikke er afskrivning på kloak. Det er derfor billigst at betale kontant. Er man med i fælles-lånet løber der jo selvfølgelig renter på. Men et lån løber som regel i 20 år.Hvis haven sælges, vil der være en opgørelse over hvor meget der dags dato er betalt tilbage på lånet. Det beløb lægges direkte på huset som ekstra værdi.

Omvendt vil en restgæld på lånet selvfølgelig blive stående som gæld, som overtages at den nye ejer.

Anders fortsatte, at han nu vil gå rundt i foreningen og sætte røde markeringspæle udfor alle haver. Pælen skal angive hvor den nye kloak/vandledning skal ledes ind i haven. Alle haveejere er naturligvis velkommen til at pege på hvor de vil have deres pæl stående. Husk at to haveejere kan godt deles om en fælles brønd.

En fordel vil være, efterfølgende, at tage et billede af din pæl!

Den må **ikke** flyttes, men skulle det ske at pælen f.eks. bliver påkørt, ødelagt eller alligevel forsvinder, kan en ny pæl sættes **præcis** samme sted igen.

Når alle pæle er sat, vil en landmåler kunne måle hvor dybt hovedledningerne skal nedgraves. Haveforeningens hovedledning skal ende i en brønd på græsset ved Platanhavens sydlige ende – lige indenfor stien. Forløbet på ”hovedlandet” er ligetil, men – på ”Øen” er der udfordringer. Her skal der lægges en pumpestation på trekanten som samler spildevandet fra ”Øen”. Herfra skal spildevandet så pumpes nord på – under Trippendalsvej og møde hovedledningen fra ”hovedlandet”.

Startdatoen for gravearbejdet til næste efterår afhænger af mange ting. Når en entreprenør er valgt kan datoen spille en afgørende rolle økonomisk for haveforeningen. Hvis en entreprenør kan afslutte en anden opgave, og så direkte gå i gang med vores projekt, vil han spare penge. Omvendt – hvis en entreprenør har ”ligget stille” uden ordre, og ventet på at gå i gang hos os, bliver det dyrere.

Når gravearbejdet skal til at gå i gang, er det vigtigt at haveejeren selv sørger for fri adgang ved den røde pæl og ind i haven. Man hæfter selv for at fjerne fliser, beplantning o. Lign. Hvis man gerne vil redde f.eks. en busk ved midlertidigt at flytte den, kan man forsøge sig med en rodskæring. Man hakker ned omkring roden og lader planten stå en nogen tid før den flyttes. Husk at vande den meget.

Der vil blive nedgravet to rør i haven udfor den røde pæl. En for vandledning og stophane, og en for spildevandskloak.

Når gravearbejdet med hovedledningerne er færdigt vil de blive gennemskyllet af vand for at sikre at de er tætte. Først når det er færdigt bliver der givet grønt lys for at begynde tilslutning. Hver haveejer hæfter selv, praktisk og økonomisk, for arbejdet med tilslutningen i deres have.

Man skal kontakte en autoriseret kloakmester for arbejdet i egen have.

Gitte (have 31) foreslog, at man muligvis kunne slå sig sammen om et tilbud fra en entreprenør.

Man kan evt. vælge at tale med hoved-entreprenøren for et tilbud. Man kan også aftale med en autoriseret kloakmester, selv at grave renden i haven.

Lasse (have 7) oplyste at han stadig havde nummeret til den kloakmester som han brugte til sit hus.

Anders oplyste endvidere at helårsvand + måler koster ca. 250 kr. aconto pr. kvartal, og fortsatte, at man altid må regne med at en kloakering bliver dyrere en beregnet. Der sker altid et eller andet man ikke kunne forudse. Men det ved en entreprenør.

**Jonas (have 3) Skrald, bestyrelsen**

Jonas efterlyste at man bliver lidt bedre til at sortere sit skrald og lægge poserne i de rigtige containere.

I øvrigt kan madaffald nu godt komme i de almindelige skraldeposer!

**Gæsternes biler**

Der var flere i forsamlingen der mente, at der er for lidt plads på p-pladsen når en haveejer har gæster. Det blev ”luftet” om man kunne bede sine gæster at holde på vejen før p-pladsen.

Debatten var ved at være udtømt, og dirigenten spurgte om der var flere der ønskede at få ordet.

Da dette ikke var tilfældet takkede han for god ro og orden og lukkede mødet.

Mødet slut kl. 13.17

Referent Jesper (have 20)